मैथ्रु फिथाया जेसेबां टेस्टी बेबादिनो बे फिथाया हेल्डीबो । बेवहाय माखासे ओरैबादि गुन दंदि , जायखौ माखासे बेरामफोरनि फाहामथाय होनायाव बाहायनाय जायो । गोथां मैथ्रु फिथायाव भिटामिन ए आरो सि थायो । बेखौ गोलोम बोथोराव देहा सोलेरखौ गुसुयै लाखिनो थाखाय जानाय जायो । मैथ्रु फिथायनि जुस आरो बेनि बेगरयाबो देहा सोलेरनि थाखाय मुलाम्फा गोनां । आथिखालाव फ्रुट चाट महरै मैथ्रु फिथायखौबो बाहायनाय जायो । मैथ्रु फिथाया दोगोन जाहोग्रा अंगनि जेंनाखौ जानगार खालामनायजों लोगोसे पिलिया , हार्निया , फर्टिलिटी बांनाय हार्ट आरो कलेस्ट्रल बेरामिफोरनि थाखायबो गोबां मुलाम्फा गोनां । गाहायाव मैथ्रु फिथायनि माखासे गुनखौ फोरमायनाय जाबाय - 1 . मैथु फिथायाव भिटामिन आरो पपाइन थायो , जाय मोखांनि महरखौ समायना नुहोनायजों लोगोसे बेनि ग्ल'खौबो बांहोयो । 2 . मैथु फिथायाव थानाय मिनारेल्स , भिटामिन आरो एन्जाइम्सआ खर'नि खानायनि थाखाय मुलाम्फा गोनां । 3 . मैथ्रु फिथायनि बेगराव लिभारखौ थिक खालामनो हानायनि गुन दं । बेखौ बेरेमोदै आरो गल मुरिसजों लोगोसे उननानै जानाय जायो । 4 . बेखौ हाइपारटेन्सननि मुलि बादियैबो बाहायनाय जायो । बेवहाय मोन्नाय पटेसियामया ब्लाड प्रेसारखौ कन्ट्रल खालामो । 
गोलोम बोथोराव मैथ्रु फिथाया गाहाम बान्जायो